শিক্ষা, স্বাস্থ্য, যোগাযোগ ব্যাবস্থা, কর্মসংস্থান ও বাল্যবিয়ে সহ নানা সমস্যায় ভুগছে এই এলাকাগুলোর বাসিন্দারা। এছাড়াও রয়েছে বর্ষাকালে চারদিকে থৈ থৈ পানি, এ যেন এক বিচ্ছিন্ন দ্বীপ। তবে সবচেয়ে বেশি যে সমস্যাটি লক্ষ্য করা গিয়েছে তা হলো, যোগাযোগ ব্যাবস্থা। তাছাড়া শিক্ষার প্রতি এখানকার মানুষের রয়েছে চরম অনিহা। এখানকার ৮০ ভাগ বাবা-মা তাদের সন্তানদের স্কুলে পাঠাতে আগ্রহী নন। আর বিয়ের ক্ষেত্রে ৯০ ভাগ হচ্ছে বাল্য বিবাহ। বিয়ের ১ বছরের মধ্যেই হচ্ছে বাচ্চা প্রসব। আর বাচ্চা প্রসবের ক্ষেত্রে মৃত্যুর সংখ্যাও কম নয়।